[{"text_idx": "#000000", "text": "Kaunid kutsed \u2013 5 disaini-ideed"}, {"text_idx": "#000001", "text": "Kaunid kutsed \u2013 5 disaini-ideed kommenteerimine on va\u0308lja lu\u0308litatud"}, {"text_idx": "#000002", "text": "Paberil saadetud ja saadud kutsed on personaalne ja stiilne viis eelolevast su\u0308ndmusest teada anda. Maitsekas kutse seostub saabuva u\u0308ritusega unikaalse disaini poolest ja on sellevo\u0303rra veelgi meeldeja\u0308a\u0308vam, sest huvitav kujundus mitte ainult ei kutsu ku\u0308lalist, vaid meelestab teda ka positiivselt ette."}, {"text_idx": "#000003", "text": "Paljud ei teagi, et alati on vo\u0303imalik kasutava va\u0308ga huvitavaid lahendusi kutsete loomisel ja saatmisel. Po\u0303nev kujundus kindlustab, et u\u0308ritus algab juba eos ha\u0308sti."}, {"text_idx": "#000004", "text": "Meili teel saadetud vo\u0303i poest ostetud kutsed pole lihtsalt nii erilised kui u\u0308rituse jaoks eraldi loodud kutsed, mis on kvaliteetsel paberil tru\u0308kitud ja meeldiva disainiga. Kutsetest mo\u0303tlemine ei tohiks olla miski, mis ja\u0308a\u0308b viimasele hetkele, sest mo\u0303nes mo\u0303ttes sinu plaanitud u\u0308ritus algab kutse ka\u0308ttesaamisest."}, {"text_idx": "#000005", "text": "Ko\u0303ige sagemini otsitakse no\u0303u pulmakutsete jaoks, sest tegemist on kahe inimese elu u\u0308he ta\u0308htsaima su\u0308ndmusega ja ko\u0303ik, mis sellega kaasas ka\u0308ib, tseremooniast kuni kutseteni, vo\u0303iks olla neile isikupa\u0308rane. Kuid sarnast isikupa\u0308rasuse po\u0303himo\u0303tet vo\u0303ib ka muu su\u0308ndmuse jaoks rakendada."}, {"text_idx": "#000006", "text": "Millist u\u0308ritust sa korraldad? Kas on tegemist isikliku vo\u0303i avalikuma su\u0308ndmusega? Kas lennukas kujundus oleks mo\u0303eldav ja sobilik, vo\u0303i pigem eelistaksid midagi traditsioonilist? Ja\u0308rgnevaid soovitusi saab omamoodi kasutada nii formaalselt kui omapa\u0308raselt."}, {"text_idx": "#000008", "text": "Personaliseeritud u\u0308mbrik \u2013 kutse ei ja\u0308a\u0308 kindlasti ma\u0308rkamata, avamata ega ka sellele vastamata, kui see saabub milleski huvitavas. Teistmoodi va\u0308rv vo\u0303i muster on alles algus. Kui sul on eriline teema, siis see vo\u0303ib sobituda kutse ja u\u0308rituse endaga."}, {"text_idx": "#000009", "text": "Stiilipeo stiil vo\u0303ib alata kutsest \u2013 ajastula\u0308hedast vo\u0303i stiilipuhast kutset on disainiga kindlasti vo\u0303imalik luua, vo\u0303i va\u0308hemalt vihjata sellele. Kui teemaks on ta\u0308pid, on lahendus lihtne. Kui mo\u0303ni kunagine ku\u0308mnend, saab mitmel viisil seda ro\u0303hutada."}, {"text_idx": "#000010", "text": "Ma\u0308ngi kuju, voltimise ja formaadiga \u2013 sinu su\u0308ndmuse kutsed ei pea olema ilmtingimata kaardid tavalises mo\u0303istes, nii etiketi ja\u0308rgi vo\u0303i ilma. Paberist saab teha nii mo\u0303ndagi: mo\u0303istatusi, u\u0308llatusi, ma\u0308nge, muuta formaati (kutse vo\u0303ib olla ajaleheartikkel, lendleht, retseptivormis jne)."}, {"text_idx": "#000011", "text": "Pane kingitus kaasa \u2013 kutse vahele vo\u0303i u\u0308mbrikusse vo\u0303ib mahtuda huvitavaid asju: kleepsusid, magneteid, kompvekke, o\u0303hupalle (ta\u0308ispuhumata, loomulikult) jne. Midagi lahedat ja ha\u0308sti-mahtuvat leidub mitmele u\u0308rituse-tu\u0308u\u0308bile."}, {"text_idx": "#000012", "text": "Huvitav ja kvaliteetselt loodud kutse valmistab ku\u0308lalist ette millekski heaks. Po\u0303nevaid lahendusi on loomulikult veelgi."}, {"text_idx": "#000013", "text": "Kutsed vo\u0303ivad valmida ka professionaalselt"}, {"text_idx": "#000014", "text": "Kutsete kirjutamise ja saatmise etiketist on materjale palju, nii eesti kui inglise keeles, ku\u0308ll aga on va\u0308hem kirjutatud erinevatest vo\u0303imalustest, kuidas kutset vo\u0303iks kujundada. Peale ideede pakkumise vo\u0303ime ko\u0303ige sellega veelgi aidata, nii disaini- kui tru\u0308kivallas."}, {"text_idx": "#000015", "text": "Uuri veel meie juhiseid kutsete kujundamise kohta!"}, {"text_idx": "#000016", "text": "Kaunid kutsed \u2013 5 disaini-ideed\nUus aasta pole kaugel \u2013 telli sobivad kalendrid nu\u0308u\u0308d!\nMiks vo\u0303tta enda reklaamimiseks kasutusse plakatid?"}]